Diari Oficial de la Generalitat Valenciana


Sumari del DOGV 9205, del 29-10-2021 (2021/10192)

RESOLUCIÓ de 25 d'octubre de 2021, del conseller d'Hisenda i Model Econòmic, per la qual es deixa sense efectes, a partir de l'1 de novembre de 2021, la suspensió de l'exercici de la funció interventora mitjançant la comprovació material de la inversió.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10175


Data del document
:   25-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 25 d'octubre de 2021, del conseller d'Hisenda i Model Econòmic, per la qual es deixa sense efectes, a partir de l'1 de novembre de 2021, la suspensió de l'exercici de la funció interventora mitjançant la comprovació material de la inversió. [2021/10357]  
Després de la declaració, pel Reial decret 463/2020, de 14 de març, de l'estat d'alarma per a la gestió de la crisi sanitària originada per la Covid-19, el Consell va considerar necessari adoptar mesures temporals de caràcter extraordinari que garantiren la prestació dels serveis essencials de la Generalitat i que harmonitzaren amb les actuacions necessàries de prevenció de contagis dels treballadors i treballadores.  
En aquest sentit, mitjançant Acord de 20 de març de 2020 (DOGV 8770, 24.03.2020), el Consell va determinar que tota l'activitat dels òrgans de l'Administració de la Generalitat i dels seus organismes autònoms quedara subjecta a control financer permanent en substitució de la intervenció prèvia, en tractar-se d'un àmbit en el qual no s'havia implementat el teletreball.  
Amb posterioritat el Consell, en data 29 de maig de 2021 va acordar (DOGV 8824, 01.06.2020) deixar sense efecte parcialment l'Acord de 20 de març de 2020 a la vista de la Resolució de 8 de maig, de la consellera de Justícia, Interior i Administració Pública, per la qual s'estableix el procediment i les mesures organitzatives per a la recuperació gradual de l'activitat.  
L'acord estableix algunes excepcions entre les quals inclou la comprovació material de la inversió en els següents termes:  
«?. c) La comprovació material de la inversió a què es refereix la lletra b de l'apartat 2 de l'article 100 de la Llei 1/2015, fins que es puga arribar a una situació de normalitat i així es determine, a proposta de la Intervenció General de la Generalitat, per resolució del conseller d'Hisenda i Model Econòmic».  
El passat 27 de setembre es va publicar en el Diari Oficial de la Generalitat Valenciana la Resolució de 22 de setembre de 2021, de la consellera de Justícia, Interior i Administració Pública, per la qual es deixa sense efecte la Resolució de 18 de maig de 2021, per la qual es va acordar la modalitat de teletreball en situació de crisi amb motiu de la Covid-19, tenint en compte l'evolució favorable de la crisi sanitària i l'alt nivell de vacunació de la població amb pauta completa que permet un retorn a la normalitat de l'activitat administrativa.  
Per tot això, i de conformitat amb el que s'estableix en l'Acord de 29 de maig de 2020, del Consell, que deixa sense efecte parcialment l'Acord de 20 de març de 2020, sobre control financer permanent en substitució de la intervenció prèvia a conseqüència de la pandèmia per la Covid-19, resolc:  
  
Deixar sense efecte, a partir de l'1 de novembre de 2021, la suspensió de l'exercici de la funció interventora mitjançant la comprovació material de la inversió.  
  
València, 25 d'octubre de 2021.- El conseller d'Hisenda i Model Econòmic: Vicent Soler i Marco.